મુંબઈ, તા. 20 : દર વર્ષની જેમ ધ્વનિ પ્રદૂષણ વિરોધી કાર્યકરોએ શિવસેનાની આ વર્ષની શિવાજી પાર્કમાં યોજાયેલી દશેરા રૅલીમાં પણ ફરીથી પરવાનગીપાત્ર ધ્વનિમર્યાદાનો ભંગ કરાયો હોવાનો આક્ષેપ કર્યો છે. શિવાજી પાર્કનો 110 સાઈલન્સ ઝોનની યાદીમાં સમાવેશ નહીં કરવા બદલ સુધ્ધાં સામાજિક કાર્યકરો પહેલેથી જ પાલિકા સાથે લડત ચલાવી રહ્યા છે. જોકે, પોલીસ અધિકારીઓએ અવાજનો સ્તર યોગ્ય તેમ જ સરેરાશ રીડિંગ કાયદાનું ઉલ્લંઘન નહીં કરનારો હોવાનો દાવો કર્યો હતો.